PARLAMENTUL ROMÂNIEI

CAMERA DEPUTAŢILOR

Comisia pentru muncă şi protecţie socială


Nr.27/516/4 februarie 2004
AVIZ

asupra propunerii legislative pentru modificarea art.141, al.2 din Legea nr.128/1997 privind Statutul personalului didactic
În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu propunerea legislativă pentru modificarea art.141, al.2 din Legea nr.128/1997 privind Statutul personalului didactic, trimisă comisiei cu adresa nr.614 din 3 noiembrie 2003.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 4 februarie 2004.

În urma dezbaterilor, membrii comisiei au hotărât, cu unanimitate, avizarea favorabilă a propunerii legislative.

